કેટલીક જાહેર ક્ષેત્રની બેન્કો સંપૂર્ણ સમયના ચીફ એક્ઝિકયૂટિવ ધરાવતા નથી તેને કારણે પણ વ્યાજદરમાં કપાત અંગેના નિર્ણય લઈ શકાતા નથી. બેન્ક ઓફ બરોડા, કેનેરા બેન્ક તથા પંજાબ નેશનલ બેન્ક સંપૂર્ણ સમયના વડા વગર ચાલે છે. વ્યાજદરમાં કપાત કરીએ તો આવક મોરચે શું અસર પડી શકે તેની અમે હાલમાં સમીક્ષા કરી રહ્યા છીએ એમ બેન્ક ઓફ ઈન્ડિયાના સીનિયર એકઝિક્યૂટિવે જણાવ્યું હતું. આ સમીક્ષા એક સપ્તાહમાં પૂરી થશે.